ดอลบี แอทมอส

ดอลบี แอทมอส () เป็นชื่อของระบบเสียงประเภทเชิงพื้นที่ (Spatial Sound) ที่พัฒนาขึ้นโดยดอลบี แลบอราทอรี่ เปิดตัวอย่างเป็นทางการในเดือนเมษายน พ.ศ. 2555 โดยภาพยนตร์เรื่องนักรบสาวหัวใจมหากาฬ ของค่ายดิสนีย์ และพิกซาร์ ถือเป็นภาพยนตร์เรื่องแรกของโลกที่ใช้ระบบเสียงนี้ โดยออกฉายที่โรงภาพยนตร์ดอลบี เธียเตอร์ ในเขตฮอลลีวูด รัฐแคลิฟอร์เนีย สหรัฐอเมริกา ครั้งแรกในเดือนมิถุนายน พ.ศ. 2555 โดยได้รับเสียงตอบรับจากผู้ชมและผู้ให้บริการอย่างมาก จนมีการขอซื้อลิขสิทธิ์ไปติดตั้งอย่างล้นหลาม โดยใน พ.ศ. 2556 มีโรงภาพยนตร์ระบบเสียงดอลบี แอทมอสเปิดใหม่ในปีเดียวกว่า 300 โรงภาพยนตร์

ระบบเสียงดอลบี แอทมอส เป็นระบบเสียงที่พัฒนาต่อยอดจากความสำเร็จของระบบเสียงดอลบี เซอร์ราวนด์ 7.1 ที่ใช้อยู่ในโรงภาพยนตร์ทั่วๆ ไป แต่ในระบบดอลบี แอทมอส จะเน้นการจำลองสภาพเสียงจากสามแกนหลักคือ หน้า-หลัง ซ้าย-ขวา และด้านบน เพื่อให้เกิดสภาพเสียงโอบล้อมตัวผู้ชมแบบ 360 องศา อีกทั้งยังมีการประมวลผลด้านเสียงที่แยกจากกัน ซึ่งผู้สร้างภาพยนตร์จะต้องใช้ความคิดในการแยกสภาพเสียงให้แตกต่างจากระบบปกติ ว่าเสียงจุดนี้จะเกิดขึ้นจากลำโพงชุดไหนเป็นต้น

อุปกรณ์ชุดแรกของดอลบี แอทมอส มีชื่อเรียกว่า "ดอลบี แอทมอส ซีเนม่า โปรเซสเซอร์" (Dolby Atmos Cinema Processor) เป็นชุดอุปกรณ์ที่สามารถรับสัญญาณได้กว่า 128 แชนแนล และสามารถแยกสัญญาณเสียงออกไปหาตัวลำโพงได้มากที่สุดถึง 64 ตัวต่อหนึ่งโรงภาพยนตร์ อีกทั้งตัวลำโพงมีความสามารถในการแยกประมวลผลแบบอิสระจากกัน จึงทำให้การฟังเสียงจากภาพยนตร์มีความเหมือนอยู่ในเหตุการณ์จริงและสมบูรณ์แบบที่สุด อาทิ เสียงฝนตกจากเดิมที่มีเพียงเสียงรอบทิศทาง แต่ระบบเสียงดอลบี แอทมอส สามารถทำให้เกิดเสียงที่ตกลงมาจากฟ้าได้จริง หรือแม้กระทั่งฉากที่มีเฮลิคอปเตอร์ ก็สามารถได้ยินเสียงใบพัดและเครื่องกำลังบินอยู่เหนือศีรษะเราได้อย่างชัดเจนเป็นต้น ภายหลังได้มีการนำเอาระบบเสียงดอลบี แอทมอส มาใช้ร่วมกับอุปกรณ์ประเภทอื่น ๆ อาทิ โฮมเธียเตอร์ ลำโพงซาวด์บาร์ หูฟัง รวมถึงมีชุดซอฟต์แวร์สำหรับใช้งานร่วมกับคอมพิวเตอร์ เครื่องเล่นเกมคอนโซล และอุปกรณ์แก็ตเจ็ตต่าง ๆ อีกเป็นจำนวนมาก รวมถึงยังมีการใช้งานระบบเสียงอย่างแพร่หลายทั้งอุตสาหกรรมภาพยนตร์ และอุตสาหกรรมเพลงอีกด้วย

โรงภาพยนตร์ระบบเสียงดอลบี แอทมอสในประเทศไทย
สำหรับประเทศไทย ระบบเสียงดอลบี แอทมอสเริ่มเข้ามามีบทบาทในเดือนเมษายน พ.ศ. 2556 โดยเอสเอฟ ซีเนม่าเป็นโรงภาพยนตร์ค่ายแรกที่นำระบบเสียงนี้มาใช้ โดยติดตั้งอยู่ในโรงภาพยนตร์ที่ 12 ของโรงภาพยนตร์เอสเอฟ เวิลด์ ซีเนม่า เซ็นทรัลเวิลด์ เน้นฉายภาพยนตร์ฟอร์มยักษ์จากต่างประเทศในช่วงแรก ต่อมาเมเจอร์ ซีนีเพล็กซ์ก็ได้เริ่มเปิดโรงภาพยนตร์ระบบเสียงนี้เพิ่มในสาขาต่างๆ ของเมเจอร์ ซีนีเพล็กซ์ โดยเริ่มจากโรงภาพยนตร์พารากอน ซีนีเพล็กซ์ เป็นสาขาแรก ปัจจุบัน เอสเอฟ ซีเนม่า เป็นผู้ที่มีโรงภาพยนตร์ระบบเสียงดอลบี แอทมอส มากที่สุดในประเทศไทย จากการพัฒนาโรงภาพยนตร์ซิกมา ซีเนสเตเดียม โรงภาพยนตร์แบบพรีเมียมขนาดใหญ่เพื่อกลุ่มลูกค้าระดับกลาง-บนโดยเฉพาะ 

ปัจจุบันโรงภาพยนตร์ระบบเสียงดอลบี แอทมอส มีสาขาที่เปิดให้บริการในประเทศไทยดังนี้

ชื่อสาขาโรงภาพยนตร์วันที่เริ่มเปิดทำการจังหวัดที่ตั้งเอสเอฟ เวิลด์ ซีเนม่า เซ็นทรัลเวิลด์Zigma CineStadium (12)เมษายน พ.ศ. 2556กรุงเทพมหานครเมเจอร์ ซีนีเพล็กซ์ รัชโยธิน5มกราคม พ.ศ. 2557กรุงเทพมหานครเอสเอฟเอ็กซ์ ซีเนม่า เมญ่า เชียงใหม่Zigma CineStadium (2)23 มกราคม พ.ศ. 2557เชียงใหม่เอ็มวีพี ทวีกิจ ซูเปอร์เซ็นเตอร์ บุรีรัมย์4ธันวาคม พ.ศ. 2557บุรีรัมย์เอ็มพรีเว่ ซีเนคลับ เอ็มโพเรียม511 กุมภาพันธ์ พ.ศ. 2558กรุงเทพมหานครควอเทียร์ ซีเนอาร์ต เอ็มควอเทียร์61 เมษายน พ.ศ. 2558กรุงเทพมหานครเอสเอฟเอ็กซ์ ซีเนม่า เดอะคริสตัล เอกมัย-รามอินทราZigma CineStadium (2)29 มกราคม พ.ศ. 2559กรุงเทพมหานครเอสเอฟเอ็กซ์ ซีเนม่า เซ็นทรัล ลาดพร้าวZigma CineStadium (8)29 มีนาคม พ.ศ. 2561กรุงเทพมหานครเอสเอฟเอ็กซ์ ซีเนม่า เซ็นทรัล พระราม 9Zigma CineStadium (4)19 กรกฎาคม พ.ศ. 2561กรุงเทพมหานครไอคอน ซีเนคอนิค ไอคอนสยาม75 ธันวาคม พ.ศ. 2561กรุงเทพมหานครเอสเอฟเอ็กซ์ ซีเนม่า เดอะมอลล์ ไลฟ์สโตร์ งามวงศ์วานZigma CineStadium (10)2 กรกฎาคม พ.ศ. 2562นนทบุรีเอสเอฟเอ็กซ์ ซีเนม่า เซ็นทรัล ภูเก็ต เฟสติวัลZigma CineStadium (1)มิถุนายน พ.ศ. 2563ภูเก็ตเอสเอฟ ซีเนม่า เทอร์มินอล 21 พระราม 3Zigma CineStadium (1)20 ตุลาคม พ.ศ. 2565กรุงเทพมหานครเอสเอฟ ซีเนม่า เอ็มบีเค เซ็นเตอร์Zigma CineStadium (3)13 ตุลาคม พ.ศ. 2566กรุงเทพมหานครเอสเอฟ ซีเนม่า เซ็นทรัล นครสวรรค์Zigma CineStadium (3)31 มกราคม พ.ศ. 2567นครสวรรค์เมกา ซีนีเพล็กซ์ เซ็นทรัล เมกาบางนาLG Miraclass LED Cinema (6)8 มีนาคม พ.ศ. 2567สมุทรปราการเอสเอฟ ซีเนม่า แพชชั่น ระยองZigma CineStadium (5)27 มีนาคม พ.ศ. 2567ระยองเอสเอฟ ซีเนม่า เซ็นทรัล ขอนแก่นZigma CineStadium (8)28 มิถุนายน พ.ศ. 2567ขอนแก่นเอสพลานาด ซีนีเพล็กซ์ รัชดาภิเษกDolby Vision+Atmos (4)17 ธันวาคม พ.ศ. 2568กรุงเทพมหานคร

ส่วนตัวภาพยนตร์ในช่วงหลังเปิดตัวอย่างเป็นทางการในประเทศไทย ภาพยนตร์ที่เข้าฉายในระบบนี้ล้วนเป็นภาพยนตร์ฟอร์มยักษ์จากต่างประเทศทั้งหมด แต่สำหรับภาพยนตร์เรื่องตำนานสมเด็จพระนเรศวรมหาราช ภาค ๕ ยุทธหัตถีถือว่าเป็นภาพยนตร์ไทยเรื่องแรกที่ใช้ระบบเสียงนี้ โดยออกฉายในกรุงเทพมหานครตั้งแต่วันที่ 29 พฤษภาคม - 5 มิถุนายน พ.ศ. 2557 และหลังจากนั้นก็เริ่มมีภาพยนตร์ไทยเข้าฉายในระบบนี้มากขึ้น นั่นก็คือเรื่อง ฝากไว้..ในกายเธอที่ฉายในกรุงเทพมหานคร และเรื่อง ตำนานสมเด็จพระนเรศวรมหาราช ภาค ๖ อวสานหงสาที่ออกฉายในระบบดอลบี แอทมอสทั่วประเทศที่มีโรงภาพยนตร์ตั้งอยู่ (กรุงเทพฯ เชียงใหม่ และบุรีรัมย์)

 อ้างอิง 

แหล่งข้อมูลอื่น

เว็บไซต์ของดอลบี แอทมอส  (ภาษาอังกฤษ)
เว็บไซต์ของเอสเอฟ ซีเนม่า (ระบบฉาย)
เว็บไซต์ของเมเจอร์ ซีนีเพล็กซ์  (ดอลบี แอสมอส)

หมวดหมู่:เครื่องเสียง
หมวดหมู่:ระบบเสียงรอบทิศทาง